祝祥

祝祥（），字廷瑞，直隸河間府滄州人，明朝政治人物，官至尚寶司卿。

 生平 
成化十三年（1477年）丁酉科順天府鄉試第三十一名。弘治三年（1490年）庚戌科第三甲第一名進士。累官湖廣按察司僉事。弘治十二年，因母老乞改京職，以便侍養，吏部奏請以原官改山東、河南，中旨改為尚寶司卿。《萬曆野獲編·卷五》：沈祿者，京師人，由舉人授通政司經歷，其妻為壽寧侯張巒妹，敬皇后姑也。孝宗登基，以椒房恩澤，傳升為通政司右參議。尋進通政，再進本司使，後為禮部右侍郎，卒贈禮部尚書，飾終之典甚備。夫以本衙門幕職，即擢為堂官，此亦創見之事。時，博野劉文穆當國，何無一言諫止？況三原王端毅為太宰，亦不聞以職掌執奏，大不可解。孝宗仁聖，於斜封墨敕，最為有節，而季年傅升官，積至七百六十餘員。直至武宗登基，洛陽劉文靖當國，始革之。蓋承成化以來，濫授冗員，俱以中旨批出，遂習為故常，不以為怪也。若正德中之冒偽，又不可勝紀矣。自新都楊文忠廓清之後，三朝嗣統，此弊遂漸以絕。弘治五年，通政司經歷高祿，傅升本司參議，吏部尚書王恕，執奏不允。至十一年九月，又升本司通政使。祿由舉人，亦壽寧侯張鶴齡之妹夫也。又弘治十二年，湖廣按察司僉事祝祥，因母老乞改京職，以便侍養，吏部奏請以原官改山東河南，中旨改為尚寶司卿。祥由成化十一年進士，亦壽寧侯姻戚也。當時張氏恃恩恣橫，其姻戚奮自科目者，尚無恥如此，若右列不可勝紀矣！又御史張岐，乃昌國公張巒之弟，中宮親叔也，以進士起家，亦傅升僉都御史。

家族
曾祖祝成，典史；祖父祝讚，教諭；父祝茂，知縣。母趙氏。慈侍下。

参考文献

Category:明朝湖廣按察司僉事
Category:明朝尚寶司卿
Category:滄州人
X